Гантогтох 1-50

Ganaa oruulsn

ай сэлэнгэ минь дуу

Алсран мяралзан долгиолно доо ариун сэлэнгэ мөрөн минь  
Аян замын уртдаа шаагин шуугин урсна даа  
Амраг хайрын дуугаа сэлүүхэн тохойд нь үлдээгээд  
Ариун сэтгэлийн дуулал болж уул ус минь баясаг даа  
Ай сэлэнгэ минь сэлэнгэ минь  
Амгай дугтрах хүлэг минь  
Ай сэтгэл минь сэтгэл минь  
Аялгуу нэмсэн хайр минь  
Мөнгөрөн мөнгөрөн цайвалзна даа сэрүүн сэлэнгэ мөрөн минь  
Мянган бээрийн замдаа шаагин шуугин одно доо  
Мөрөөдөл хүслийн дуугаа эрэг хөвөөнд нь үлдээлээ  
Мөнгөн сарны дуулал болж миний амраг дуулаарай  
Ай сэлэнгэ минь сэлэнгэ минь  
Амгай дугтрах хүлэг минь  
Ай сэтгэл минь сэтгэл минь  
Аялгуу нэмсэн хайр минь  
Эрчлэн эрчлэн тэмүүлнэ дээ эмнэг хангал сэлэнгэ минь  
Эрэг хөвөөгөө зүлгэнхэн зулран зулран одно доо  
Эрх хонгор түүнтэйгээ энд л учран даслаа даа  
Энхрий хайрын дууг минь эзэн лус минь таалаарай  
Ай сэлэнгэ минь сэлэнгэ минь  
Амгай дугтрах хүлэг минь  
Ай сэтгэл минь сэтгэл минь  
Аялгуу болсон хайр минь  
Ай сэлэнгэ минь сэлэнгэ минь  
Амгай дугтрах хүлэг минь  
Ай сэтгэл минь сэтгэл минь  
Аялгуу болсон хайр минь  
Аялгуу болсон хайр минь

Л.Амаржаргал 50-100

Ариунаа 102-153

102

Хөгжим Б.Бямбабаяр

Шүлэг Д.Дашхүү

**Ус эрдэнэ**

Ногоон замаг цөөрөмд ургана

Номхон халим далайд амьдарна

Хамаг байгаль усанд сэргэнэ

Халуун амийг ньь ус уяна

Ургах амдрахын учрал бүрдээсэн

Ус цаглашгүй эрдэнэ

Ус цангаа тайлсан рашаан

Ус чандмань эрдэнэ

Алим жимс усаар ургана

Алтыг хүртэл усаар угаана

Амьтай бүхэн усаар ундална

Алив сайхан уснаас эхтэй

Ургах амдрахын учрал бүрдээсэн

Ус цаглашгүй эрдэнэ

Ус цангаа тайлсан рашаан

Ус чандмань эрдэнэ

Ангаа цангааг ус л тайлана

Ангам говийг ус л гоёно

Айлын өнгийг ус л тэтгэнэ

Амьдрал угтаа усны дагуулаа

Ургах амдрахын учрал бүрдээсэн

Ус цаглашгүй эрдэнэ

Ус цангаа тайлсан рашаан

Ус чандмань эрдэнэ

103

Хөгжим Ц.Чинзориг

Шүлэг З.Түмэнжаргал

**Ус мөрөн олон чиг**

Рашаан булаг нь олон чиг  
Сэлэнгийг яаж гүйцэх юм бээ  
Ачтан буянтан олон чиг  
Ээжийг минь яаж гүйцэх юм бээ

Ачтан буянтан олон чиг  
Ээжийг минь яаж гүйцэх юм бээ  
Ээжийг минь ээжийг минь яаж гүйцэх юм бээ

Цэнгэг гол нь олон чиг  
Сэлэнгийг яаж гүйцэх юм бээ  
Цэцэн сургаалтан олон чиг  
Аавыг минь яаж гүйцэх юм бээ

Цэцэн сургаалтан олон чиг  
Аавыг минь яаж гүйцэх юм бээ  
Аавыг минь аавыг минь яаж гүйцэх юм бээ

Ус мөрөн олон чиг  
Сэлэнгийг яаж гүйцэх юм бээ  
Улс гүрэн олон чиг  
Монголыг минь яаж гүйцэх юм бээ

Улс гүрэн олон чиг  
Монголыг минь яаж гүйцэх юм бээ  
Монголыг минь Монголыг минь яаж гүйцэх юм бээ

104

Хөгжим Д.Лувсаншарав

Шүлэг Д.Отгонсүрэн

**Дууны үг Усны тунгалаг Тамирын гол**

Усны тунгалаг Тамирын гол  
Уужмын холоос гүйдэлтэй хүлэг  
Усных нь амтыг үгүйлэн ирдэг  
Уулсынхаа сүрийг урсгалдаа тээсэн  
Усны тунгалаг Тамирын гол оо  
Усны тунгалаг Тамирын гол оо  
Хултай айргийн дугараа тойрон  
Уртын дууны түрлэг хадсан  
Хунгийн чуулга шиг цагаан гэрүүд  
Дэнжийг нь чимсэн Тамирын гол оо  
Дэнжийг нь чимсэн Тамирын гол оо  
Сарын газраас тэмүүлсээр ирэхэд  
Шаагих урсгал нь чихнээ яруухан  
Ухаант түмний минь төвшин зан  
Урсгал дөлгөөн Тамирын гол оо  
Урсгал дөлгөөн Тамирын гол оо  
Саруул хорвоогийн жаргал эзлэн  
Сайхан ханьтайгаа хослон цэнгэхэд  
Саран тээсэн урсгал дундаа  
Биднийгээ тольдсон Тамирын гол оо

105

Хөгжим Р.Энхбазар

Шүлэг Ш.Сүрэнжав

**Ус сэрж байна**

Бүтэн өвлийн гурван сараар

Бүжиглээгүйдээ төсөөрсөн бүсгүй

Идэрхэн хаврын эхний урилганд

Ичингүйрэх шиг

Ус сэрж байна

Дуутай шуутай сэтгэлийн хөгжмөө

Дурлал хайраар хөглөн дуурсгах шиг

Өглөөний наранд дуулал өргөөд

Өдөржин шуугисаар

Ус сэрж байна

Гүйдэл түргэн усны хатираа

Гүүрийн шон дээр амсхийх чөлөөгүй

Гүйцэгдэшгүй цааш алслан довтлох шиг

Мяралзан долгилзсоор

Ус сэрж байна

106

Хөгжим Р.Энхбазар

Шүлэг Ш.Сүрэнжав

**Ус унтаж байна**

Ээлтэй зуны гурван сараар

Ээждээ эрхэлсэн хүүхэд адил

Хөндий даганхан уралдаж байсан

Насаа дурсах мэт

Ус унтаж байна

Асаастай дэнгийн тос дуустал

Амраг ханиа хүлээн ядаад

Бүрэнхий шөнөөр тонгойн зүүрмэглэсэн

Бүсгүй хүн шиг

Ус унтаж байна

Дундарч барагдсан дэнгийн тосны

Дугуй цөгцний дугуй амсар шиг

Дуграг сарны бүрэг гээн дор

Дуу ч үгүй шуу ч үгүй

Ус унтаж байна

107

Хөгжим Н.Жанцанноров

Шүлэг Ч.Чимэд

**Усны шувуу**

Уяхан тэнгэрийн эзэн болоод

Усны шувууд зэллээд ирлээ.

Үүлсийн завсраар нарыг залаад

Үүдэн хойморт ганганаад ирлээ

Намуун үдшийн дуучин болоод

Шувуун сүрэг жигдрээд ирлээ

Уран цэцгийн дэлбээ болоод

Усан мандалд амилаад ирлээ

Өссөн нутгаа эргэн санаад

Дассан шувууд эгнээд ирлээ

Түмний газраас нутгаа гэдэг

Хүний хүү шиг гэнгэнээд ирлээ

Түмний газраас нутгаа гэдэг

Хүний хүү шиг гэнгэнээд ирлээ

108

Хөгжим Лха. Дорж

Шүлэг Ц. Гайтав

**Хар ус нуур**

Цөм түрэх хавраар

Цөм төлжих үеэр

Усны шувуудыг угтсан

Уяхан сайхан долгиотой

Хар ус нуур

Хар нүд шиг нуур аа

Бороо орох зунаар

Бодол хөгжүүн цагаар

Усны шувуудыг цэнгүүлсэн

Уяхан сайхан долгиотой

Хар ус нуур

Хар нүд шиг нуур аа

Хяруу унах намраар

Хялгана найгах цагаар

Усны шувуудыг үдсэн

Уяхан сайхан долгиотой

108

Хөгжим Ж.Шараа

Шүлэг Б.Явуухулан

**Хар ус нуурын шагшуурга**

Хар ус нуурын шагшуурга

Намрын салхинд исгэнэ

Харахад нэг л уйтгартай

Намс намс бөхөлзөнө

Нүдэнд торойх бараагүй

Нуурын ус цэнхэртэнэ

Нүцгэн уулс чимээгүй

Өнгөн дээр нь сүүдэртэнэ

Хээлэн үлээх салхи нь

Нимгэн мандлыг бидэрлэнэ

Зөөлөн исгэрэх шагшуурга

Хөнгөн уйтгар төрүүлнэ

Намрын сэрүүн унахлаар

Нуурууд ийм л байдаг юм уу

Хотон шувуудаа явчихлаар

Хатан хар ус уйдаа юу

109

Хөгжим Цэвээнравдан

Шүлэг П.Батсайхан

**Хар нуур**

Долоон бурханыг тунгааж халгиасан

Дорнын сарыг цлгиаж бүүвэйлсэн

Сартуул түмний хөлгөн заяа

Сормуус чийглэх нутгийн нуур аа

Хар нуурнаас ургасан жигүүр цуцаагүй

Хар нуурнаас ундаалсан унага сульдаагүй

Гүний чулуу нь өнгөөрэй тунарсан

Гүймэл загас нь сүргээрээ өртөөлсөн

Лхамын сахиустай лусын охин

Ламын тахилгатай нутгийн нуур аа

Хар нуурнаас ургасан жигүүр цуцаагүй

Хар нуурнаас ундаалсан унага сульдаагүй

Насан хутаг эжий аавын минь

Намба төрхөөр бидэртэн байдаг

Нутгийн нуураа санах бүрийд

Нулимс мэлмэрээн сэтгэл уярах юм аа

110

Хөгжим Н.Жанцанноров

Шүлэг П. Лхагвасүрэн

**Хархираа гол**

Уулын бүүвэй аялж мэлтэлзсэн

Уран биелэгээ асгарч мэлмэрсэн

Уугуул нутгийн минь цэнхэр эгшиг

Уртын дуу ч Хархираа гол минь

Өөгүй цэмцгэр чулууг чинь

Өвөртөлж явна даа би

Өлдөж цангахын цагтаа би

Хүлхэж явна даа

Дундрахгүй боргио нь хотлыг тэтгэсэн

Дуслынхаа үзүүрээс цэцэгс дэлгэсэн

Галдан бошигтын минь буйрласан ус

Газрын судас Хархираа гол минь

Өөгүй цэмцгэр чулууг чинь

Өвөртөлж явна даа би

Өлдөж цангахын цагтаа би

Хүлхэж явна даа

Тэнгэрийг хормойлж уулсаа хөвөөлсөн

Тээлийн шугуйдаа анирлаж шургасан

Миний нутгийн амин ундаа

Гүний тунгалаг Хархираа гол минь

Өөгүй цэмцгэр чулууг чинь

Өвөртөлж явна даа би

Өлдөж цангахын цагтаа би

Хүлхэж явна даа

111

Хөгжим Д.Бадарч

Шүлэг Б.Доржпалам

**Хатан ус – Халхын гол**

Буйр нуураар бууж урссан

Бургас модоор халгиж урссан

Бууны омруунд тулж үзсэн

Буцалтгүй үнэнийг сургаж үлдээсэн

Хатан ус минь – насан заяа

Халхын гол минь- усан заяа

Морин омруунд шүргэж урссан

Монгол заяа түшиж урссан

Мотоорын дуунд доргиж үзсэн

Мохошгүй зоргийг сургаж үлдсэн

Хатан ус минь – насан заяа

Халхын гол минь- усан заяа

Манхан элсэнд гүйж урссан

Мандах наранд эрхэлж урссан

Манан дунд шигдэж үзсэн

Марташгүй ялалтыг сургаж үлдсэн

Хатан ус минь – насан заяа

Халхын гол минь- усан заяа

Дайчин хороогоор бууж урссан

Давхар долгио хаях урссан

Далайн хүчээр шуурч үзсэн

Давташгүй дайныг сургаж үлдсэн

Хатан ус минь – насан заяа

Халхын гол минь- усан заяа

112

Хөгжим Ч. Сангидорж

Шүлэг О.Сэрээнэн

**Хатан тунамал Туул**

Хээнцэр гангай байгаль минь

Хилэн хуарын хажлагатай

Хэлхээ долгио уралдуулсан

Хээтэй мөнгөн хаялагатай

Хатан тунамал Туулаа би

Харан суусаар талимаарна

Хайртай хосын шивнээг чи

Хайрлан таалсаар мэлмэрнэ

Алиман саран тольдсон

Артан хээтэх мяралзаатай

Аялан дуулан хэлбэлзсэн

Атрыг даллах мяралзаатай

Амгалан цэнхэр Туул минь

Ангаргыг зорин хөвөлзөнө

Амраг хоёрын зүрх нь

Амьдралаа угтан тэмүүлнэ

113

Хөгжим Б.Дамдинсүрэн

Шүлэг З.Пунцаг

**Халх гол**

Халх голын бургасанд аа

Харанхуй манан бүрхээд

Тэмцлийн төлөө цахилгаан гялалзаад

Аянга мэтээр нэргэв ээ

Самуурай нарт

Хатуу цохилтыг өгсөн

Үүрдийн гавьяатай баатруудаа

Ах дүү хоёр орон дууллаа

Баян цагаанц нурууг

Бүчээд ирсэн дайсанд

Баатар цэргийн хүчээр

Бахтай бэлэг барьцгаая

Самуурай нарт

Хатуу цохилтыг өгсөн

Үүрдийн гавьяатай баатруудаа

Ах дүү хоёр орон дууллаа

114

Хөгжим З.Батсүх

Шүлэг Д.Пүрэвдорж

Халх голын баатрууд

Дайны сүүдэрт наран хиртсэн

Далай

135-А

Хөгжим Н.Жанцанноров

Шүлэг Ж.Саруулбуян

**Хэрлэнгийн ай**

Дээдлэн шүтвээс дэмбэрэлтэйеэ

Дэнж л сэрмүүн Хэрлэн минь

Тэнүүхэн талбайгаар урсанаа хө

Дэлхийн цээжнээ мишилзээд байх нь хөө

Дэндүү эртний ерөөл юм гэнэ лээ

Хүүгээ алсад зориход

Дагаад мэлмэрсэн Хэрлэн минь

Хүрэн зүрхний үзүүрт

Дандаа уяатай Хэрлэн минь

Эрхэмлэн биширвээс элбэрэлтэй еэ

Эрэг л өндөр Хэрлэн минь

Саруулхан талбайгаар урсанаа хө

Эрэвгэр нялхаасаа эрхэлсэн болхоороо

Ээж л аав л шигээ бодохымаа

Хүний газар явахад

Зүүдэнд дуулсан Хэрлэн минь

Хүслийн бүлээн тэнгэрт

Зүглээд цэлэлзсэн Хэрлэн минь

Сүслэн Залбирваас сүжрэлтэй еэ

Сүйжин цэнхэр Хэрлэн минь

Арвиухан талбайгаар урсанаа хө

Алдрайхан багаасаа ижилссэн болхоороо

Алдхан бие шигээ санахымаа

Хүүгээ алсаас ирхэд

Тосоод хайлсан Хэрлэн минь

Хуурын дулаан аялгуунд

Тогтож мэлтэрсэн Хэрлэн минь

135-Б

Хөгжим Б.Батмөнх

Шүлэг Д.Чимэд

**Хөвсгөл далайгаар заавал аялаарай**

Хөвсгөл далайгаар заавал аялаарай

Хойтон ч гэсэн хослон ирээрэй

Хангай нутгийн зон олон

Хүндэтгэлтэйгээр угтан авна

Цэнхэр далайгаар заавал аялаарай

Цагийн сайхныг сонгон ирээрэй

Цэнхэр хангайн цэмцэгэр бүсгүйчүүд

Цэцгийн баглаа барин энээнэ ээ

Монгол далайгаар заавал аялаарай

Мөдхөн ч гэсэн дараалан ирээрэй

Моторт завиар аялан явахдаа

Модон хүй тааралдана даа

Уужим далайгаар заавал аялаарай

Улирлын сайхныг сонгон ирээрэй

Уугуул нутгийн малчин залуус

Уянгат дуугаа өргөн барих вий

Хөвсгөл далайгаар заавал аялаарай

Монгол далайгаар заавал аялаарай

136

Хөгжим Д.Лувсаншарав

Шүлэг Н.Лувсаншарав

**Хэрлэн хатан ээж**

Хээтэй мөнгөн долгиотой

Хэрлэн хатан ээж минь хө

Хэнтий хааны өврөөс

Хэтийг зорин одохдоо

Өнгөт ертөнцийн ундааланхан

Өргөн хөндийгөөр аялан туналзана

Болор тунгалаг урсгалтай

Хэрлэн хатан ээж минь хө

Бургас шугуйг сүлжинхэн

Холын холоос аялахдаа

Хос Ангирыг сатууланхан

Хорвоог цэнгүүлж урсан мяралзана

Цэнхэр тэнгэрийг холбосон

Цэлгэр мөрний урсгал нь хө

Цэцэгт талыг тууланхан

Цэнгэг далайг зорихдоо

Түмний сэтгэлийг уярууланхан

Төрөлх нутагтай хоргодон мэлмэрнэ

137

Хөгжим Д.Бадарч

Шүлэг П.Лувсан

**Хэрлэн нутаг сайхан**

Хадан цагаан чулуугаар нь хө

Хашаа гэр хийж тоглож өссөн

Хэрлэн нутгийн уудам хөндийд

Хэзээнээсээ би хайртайдаа

Хуурамч зэрэглээ цэнхэртэн татсан

Хуурай цөлрүү Хэрлэн минь урсаач

Халиурсан тарианы алтан түрүү

Хамтын хүчээр найгах цаг ирнэ

Эрчимт хөдөлмөрт тэмүүлсэн зоригоо

Эх сайхан орноо хөгжүүлж

Балчирхан насандаа тоглосон чулуугаа

Баян амьдралдаа танин ашиглана аа

138

Хөгжим

Шүлэг

**Хөвсгөл далай ээж**

Хадган цэнхэр Хөвсгөл далайнхаа

Хөвөөнд нь мэндэлхийн заяатай байж дээ

Хайраа өгсөн гэнэн түүнтэйгээ

Ханисан жаргахын учиртай байж дээ

Ай хө сөгдөе ээжээ

Зэ хө сүслэе ээжээ

Тэнгэрийн энтэй Хөвсгөл далайнхаа

Домгийг хуучлах заяатай байж дээ

Тэнд л суугаа хоёр буурай даа

Тэмүүлээд очхын ерөөлтэй байж дээ

Дахилт

Дэлхийн мөрөөдөл Хөвсгөл далайнхаа

Дэргэд нь амьдрах заяатай байж дээ

Дээдсээс цуутай Монгол нутагтаа

Дэвжин жаргахын тавилантай байж дээ

Дахилт

139

Хөгжим Ч.Сангидорж

Шүлэг Д.Банзрагч

**Хөвсгөл далай**

Дэлгээд барьсан хадаг шиг

Дэлхийд ижилгүй нуур минь

Дэргэд бөхөлзөж уясан юм шиг

Дээдэлж өвөлсөн заяа минь

Ай даа Хөвсгөл далай минь

Амь нэгтэй миний далай

Монгол далай

Хайрын совин гэрэлтэхэд минь

Ханийн жаргалтай нуур шиг

Хунгийн сүргүүд хотолсон

Хуурын уяахан эгшиг шиг

Дахилт

Умрын байгаль далайтай

Ургийн холбоотой нуур минь

Уянгын давалгаа цацалсан

Усны тунгалаг ээжий минь

140

Хөгжим Д.Цэвээнравдан

Шүлэг П.Батсайхан

**Хунт нуур**

Аяны шувуудын мөнгөн түрүү

Амгалан хун зунтай айсуй

Аавын минь сэтгэлийн дөлгөөн нуурандаа

Ээжийн минь сүү шиг сүлэлдэн буулаа

Холын холоос далай ээжээсээ

Хунгийн даллагатай нуур минь хө

Итгэн дурласан хос билэгтэй

Ижил амраг хун шувуу

Энхрийн жаахан үрсээ дагуулаад

Элсэн дундах нуурандаа жаргалтай

Дахилт

Хавар намрын налгархан өдрүүдэд

Наадан чуулсан хунгийн сүрэг

Нутгийн жаахан хунт нуураа

Нууцхан сэтгэлдээ тээгээд буцах юмсан

Дахилт

141

Хөгжим Д.Бадарч

Шүлэг Г.Жанчив

**Хяргас нуур**

Хан хөхийн өвөр бэлээс

Халгин цалгих эртний нуураа

Ойрдын оломгүй хөх тэнгэрт

Аялгуу нэмсэн хуурын эгшигээ

Ай хө аялгуу цэнхэр Хяргас нуур аа

Зэ хө хатан дэлхийгээ чимсэн нуур аа

Хөвөөн дээр нь тэнцэж боссон

Хүлгийн туурай цуцаагүй нутаг

Хүмүүн заяа түшиж төрсөн

Хүчтэний тэнхээ хариугүй өлгий еэ

Дахилт

Айраг, Завханы усаар ундаалсан

Алган дээр минь асгарах шим мандал

Тогтох хайстын сэрүүн зулайг

Тольдон байдаг тунгалаг мэлмий еэ

Дахилт

142-А

Хөгжим Г.Тэрбиш

Шүлэг Д.Амгалан

**Сэлэнгэ их мөрөн**

Онгон талыг ундаалаад

Олон голыг дагуулаад

Очтой нутгийн босгоороо

Омог бардам уухилсан

Сэлэнгэ их л мөрөн минь

Газрын усан барс уу даа

Сэтгэл зүрхийг бадраасан

Галтай цэнхэр дарс уудаа

Наран саран хоёрыг

Навч цэцэгтэй нь наадуулж

Хөвсгөл, Булганы хавцлыг ээ

Хөндлөн гаталж хүрхсэн

Дахилт

Газар газрын ардынхаа

Гарыг ганзганд хүргээд

Дэлхийн дэвжээг зорихдоо

Дэндүү омголон эрчилсэн

Дахилт

142-Б

Хөгжим М.Хатанбаатар

Шүлэг Н.Лутбаяр

**Хурдан Эгийн гол**

Хурдан Эгийн гол хуйларч урсана

Хувилгаан цэцэг нь уярч хайлна

Буурал Эгийн гол бударч урсана

Будан манан савсуулж хайлна (2 дахина)

Түргэн Эгийн гол түрхэрч урсана

Түгэл моддыг шуугиулж хайлна

Азай Эгийн гол цамнаж урсана

Амьтны үрсийг асгаруулж хайлна (2 дахина)

Эмнэг Эгийн гол цамнаж урсана

Эв нэг сэтгэлийг цуурдаж хайлна

Болор Эгийн гол бөөлж урсана

Монгол нутгийг хуурдаж хайлна (2 дахина)

142-В

Шаргын нуруу

Хөгжим М.Хатанбаатар

Шүлэг Л.Мөнхтөр

**Цагаан нуурын цалгиа**

Өрмөн шаргал тариан дундаа тормойж

Сүүтэй цай шиг дэвэрсэн амин нуур

Сэлэнгэ ээжтэй хүйгээрээ холбоотой

Сэтгэлийн өнгөөр цэлэлзэх цагаан нуураа

Ай хө Цагаан нуурын цалгих

Зэ хө Алтанхан тарианы шаргиа

Төвхөн хаана тэнгэр өлмийдөх оргилоо шүтэж

Тос даасан хүрэн хөрсөө өлгөж тоссон

Амны хишигтэй түмэндээ заяасан

Амуу тарианы өлгий нутаг цагаан нуур аа

Дахилт

Элбэг түүхийн шаргал хуудас зузаарсан

Эрдэнэ вангийн хошуунээ хорол тоонотой

Буурал дээдсийн хийморь цаашлагдсан

Буган халиуны тоос тасраагүй цагаан нуур аа

Дахилт

Арвай буудайн түрүү тэнгэрт шүргэсэн

Атрын аяны шан дагаж дэвжин өөдөлсөн

Босоо заяандаа тахиж дээдэлсэн

Боохой Данзангийн дэвэлттэй цагаан нуур аа

Дахилт

143

Хөгжим Х.Баатар

Шүлэг Б.Хүрэлбаатар

**Цэцэг нуур**

Цэцэг нуурын хөвөөн дээр

Цэнгэлт насаа үдэв ээ хө

Цэн хунгийн дэгдээхий шиг

Цэнгэж наадсаар өсөв өө хө

Цэцэг нуурын хөвөөнөөс

Цэргийн албанд мордов оо хө

Цэн хунгийн шувуу шиг

Цэнгэн дуулсаар холдов оо хө

Цэцэг нуурын хөвөөнд өө

Хаврын сартай золгов оо хө

Цэргийн хүүгийн сэтгэлээр

Хайрын дуугаа өргөв өө хө

144

Хөгжим Д.Бадарч

Шүлэг Г.Пүрэвдорж

**Цэцэг нуур**

Сутай хайрханы цас шиг

Сул мөнгөн сондор нуур аа

Суурь цагаан хонь шиг ээ

Сүүн гэрэлтэй ариухан ус аа

Цэн галуу гангар гунгар

Цэцэг нуур минь халгис цалгис

Зэргийн залуус баяр цэнгэл

Зэндмэнэ эрдэнэ бүрдсэн нутаг аа

145

Хөгжим Д.Дэнсмаа

Шүлэг Д.Бадрах

**Цэнхэрийн голдоо ирлээ би**

Хөлбөрч өссөн ханын аманд минь

Хөхөмдөг яргуй нүдлэх цагаараа

Хөвчийн хормойд хөлбөрч буусан

Хүслийн шивнээ цэнхэрийн голл зүүдэллээ би

Дээшилэн мандсан нарны илчинд

Дэлхийн манан хөөрөх заагаараа

Тэнгэрийн гэгээ мэлмэрч унасан

Цэнгийн шигтгээ цэнхэрийн голдоо ирлээ би

Сойж хоносон морьдын дэргэдээс

Сарьдагийн буга урамдах үүрээр

Хунгийн төгөл шимж согтсон

Уулын цэгээ цэнхэрийн голоосоо хүртлээ би

Царгиж бударсан хангайн цармандаа

Царсны сүрэг ханьсах цагаараа

Цайлган түмэндээ хүргэж мэлмэрсэн

Хайрын мэлмий цэнхэрийн голоороо цэнгэлээ би

146

Хөгжим Б.Бямбабаяр

Шүлэг Р.Минжүүрдорж

**Чулуутын гол**

**(Миний буурал ээж)**

Түшиг Хангайнхаа мэндийг тээсээр

Түшээ гүнрүүгээ мяралзаад байна уу даа

Чулуутын минь голоо хө

Түмний үрсэд сайныг ерөөсөөр

Төрийнхээ сүлдэнд залбирч сууна уу даа

Миний буурал ээжий минь

Сэрүүн Хангайнхаа мэндийг тээсээр

Сэлэнгэ тийшээгэ мэлтэлзээд байна уу даа

Чулуутын минь голоо хө

Сэтгэлийн цацлаа өргөн наминчилаад

Соёмбот далбаандаа мөргөн сууна уу даа

Миний буурал ээж минь

Баян Хангайнхаа мэндийг тээсээр

Байгаль тийшээгээ цэлэлзээд байна уу даа

Чулуутын минь голоо хө

Элэг бүтэн амьдралыг ерөөж

Эрхэст тэнгэртээ залбирч сууна уу даа

Миний буурал ээжий минь

147

Хөгжим Д.Мяасүрэн

Шүлэг Х.Санжжав

**Шаргын гол**

Намуун дөлгөөн шаргын гол нь хө

Наран ээсэн намартайй сайхансан

Насанд заяасан хань минь чи

Нарт хорвоод наддаа түшиг ээ хө

Ай хө зэ хө

Намуун дөлгөөн Шаргын гол нь хө

Настай аавын минь суугаа нутгаа хө

Олом татсан Шаргын гол нь хө

Одод түгсэн шөнөдөө сайхансан

Олны дундаас заяасан хань чинь

Орчлон хорвоод чамдаа түшигээ хө

Ай хө зэ хө

Олом татсан Шаргын гол нь хө

Хайртай ээжийн минь төрсөн нутгаа хө

Саваа хальсан Шаргын гол нь хө

Саран мэлмэрсэн шөнөдөө сайхан

Саруул талын загийн овоондоо

Саатан сууж золгох сайхан сан

Ай хө зэ хө

Саруул талын загийн овоондоо

Саатан сууж золгох сайхансан

148

Хөгжим Б.Бямбабаяр

Шүлэг Д.Алтангэрэл

**Эжий буурал гол минь**

**(Бэсрэг уртын дуу)**

Онгийн буурал гол минь

Ондоо зүгтээ тэмүүлнэ

Орчихыг үзсэн эжийгээ

Одоо юугаараа орлуулна

Нутгийн буурал гол минь

Нараа тосож тэлгүүлнэ

Насан хутаг эжийгээ

Одоо юугаараа орлуулна

Ерөөлөөр учирсан гол минь

Ёроолдоо хайрдаж саатахвий дээ

Ертөнцөд ганцхан эжийгээ

Ёсын төдий санахвий дээ

Ижий буурал гол минь

Элгэн биений садан шүү

Энхэр бяцхан хүүгийн чинь

Эгшиж чадаагүй нулимс шүү

149

Хөгжим

Шүлэг

**Ээжий мөрөн Байдраг**

Эрэлхэг дээдсийн домог

Хүрэн билчэр нутагтай

Эрдэнэ вангийн хошууны

Эртний долгиот Байдраг минь

Хангайн нуурнаас эхтэй

Хатан дөлгөөн урсгалтай

Хамаг монголыг ундаалсан

Харьшгүй ундрагат рашаан минь

Эрдмийн оргилд тэмүүлсэн

Ээжийн олон үрсийг

Домгийн рашаанаар амьлуулсан

Үлгэрийн сайхан мөрөн минь

Эрийн хийморь сэргээсэн

Эртний монголын өлгий

Эхийн хүйгээр холбоотой

Эжий мөрөн Байдраг минь

150

Хөгжим Т.Эрдэнэ-Очир

Шүлэг Д.Шархүү

**Ээж болсон Тэсийн гол**

Буян шингээсэн Тэсийн гол нь минь

Булнайн уулнаас булгилсан энтэй

Ариун тунгалаг Тэсийн гол минь

Амссан бүгдэд рашааны шимтэй

Ээж болсон Тэсийн голдоо

Идээнийхээ дээжийг өргөе өө

Энэрэл авралд тань багтаж

Энх мөнхөд залбиръяа

Уяхан урсгалтай Тэсийн гол минь

Уулсыг сүлжсэн уран долгионтой

Удмын хурдтай Тэсийн гол минь

Уудам орчлонд мөнхийн урсгалтай

Дахилт

Ганган мөрөн Тэсийн гол минь

Гацуур модоор гоёсон чимэгтэй

Заяагаар төрсөн Тэсийн гол минь

Зээрэмбэ багшийн өргөө учралтай

Дахилт

Аажаагийн нутаг Тэсийн гол минь

Аадрын усны тунамал өнгөтэй

Залбирч хүртдэг Тэсийн гол минь

Зайсан шивээгийн овооноос ундрагатай

Дахилт

151

Хөгжим Г.Эрдэнэчулуун

Шүлэг Д.Алтангэрэл

**Эжий мөрөн**

Одод тэнгэрийн өехийг

Тольдон тольдон хорогдов ч

Очихуйн жамыг дагсандаа

Умрыг зорин галигиулсан

Домгийн цэнхэр мөрөн минь

Саваа халин мяралзаж

Доод газрыг ундаалж яваарай

Эжий мөрөн мину зээ

Үндэстэй газрын зулайг

Үнсэн үнсэн ардавч

Үнэнийн замыг дагсандаа

Умрыг зорин галигуулсан

Дорнын цэнхэр мөрөн минь

Үүлэнд хувилан дэгдэж

Дээд тэнгэрийг эвэлгэж яваарай

Эжий мөрөн мину зээ

Алтан дэлхийн араншинг

Аялдан аялдан даглаа ч

Амраг эхийн сэтгэлээр

Олныг умдаалж мишэлзэнэ

Азийн цагаан дагинын

Хаан гүнж шүү та мину

Амьдын орчлонг умдаалж яваарай

Эжий мөрөн мину зээ

152

Хөгжим Г.Тэрбиш

Шүлэг Д.Лхагвасүрэн

**Эрээн нуур**

Цэлмэг тэнгэр өнгөөрөө сүлээд

Цээлийн загас өртөөлөн наадсан

Цэлэлзэх мандал нь мөнгөрөн бидэртээд

Цэнгийн нүүдэл хоргодон чуулсан

Алтран шаргалтах элсэн зүмбэртэй

Ариухан дөлгөөн Эрээн нуур аа

Алтан говийн буяныг бялхаасан

Амсар дүүрэн завьяа юудаа

Эрдэч адуучин уургаараа даялаад

Эрдэнэт сүргүүд ундаалан налайсан

Идэр залуус учран жаргаад

Инээд баясалд умбан хөгжилдсөн

Алтран шаргалтах элсэн зүмбэртэй

Ариухан дөлгөөн Эрээн нуур аа

Тунамал тэнгэрийг ширтэн талимаарсан

Тунгалаг хархан мэлмий юу даа

Сэвшээ салхи элсээ хөлгөлөөд

Сэрвээт манханаа урлан өндөрлөсөн

Сулхирын сугсараа шугуйран найгаад

Сэтгэлд чамин үзэмжээ гайхуулсан

Алтран шаргалтах элсэн зүмбэртэй

Ариухан дөлгөөн Эрээн нуур аа

Миний нутгийн сүлдэнд өргөсөн

Мэндийн цэнхэр хадаг юу даа

153

Хөгжим П.Хаянхярваа

Шүлэг Г.Баатарнум

**Ялалт авч ирсэн Халхын гол**

Эх оронд минь өнгөлзсөн бүхнийг

Эрэлхэг зоригоороо няцаасан цэргүүд

Дэлхийн сонорт дуурсах алдраа

Түүхийн хуудсанд мөнхлөн үлдээсэн юм

Тэр намар

Хатан зоригт эрчүүдийн

Халуун амь эндэж байлаа

Тэр намар

Ялалтыг дархлах гэж

Газар тэнгэр буцалж байлаа

Буурал өвгөдийн байгуулсан гавъяаг

Буман үеийн Монгол цэргүүд

Зүрх даран сонсон байсаар

Гэгээн жаргалаа мөнхөд хамгаалсан юм

Дахилт